\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1. Ένταξη των ΤΟΕΒ στο νέο Μισθολόγιο**

Στο νέο Μισθολόγιο του δημοσίου υπάγεται όλο το προσωπικό των Ο.Ε.Β. τόσο το μόνιμο, όσο και το εποχιακό.

Γι’ αυτό και οι διατάξεις που αφορούν το βαθμολογικό και μισθολο­γικό καθεστώς των μονίμων υπαλλήλων, ισχύουν και στο εποχιακό προ­σωπικό των Ο.Ε.Β.

Ειδικότερα:

i) Στο Άρθρο 31 «Αναλογικές ρυθμίσεις για νομικά πρόσωπα του ευ­ρύτερου δημόσιου τομέα», αναφέρει την εφαρμογή των διατάξεων του ν. 4024/2011 (νέο Μισθολόγιο-Βαθμολόγιο).

Επίσης στην Εγκύκλιο με αριθμ. πρωτ: ΕΓΔΕΚΟ 2073/18.11.2011, η εγκύκλιος αναφέρει:

Άρθρο 31

1.α) Στα νομικά πρόσωπα ιδιωτικού δικαίου (Ν.Π.Ι.Δ.) που ανήκουν στο κράτος ή σε Ν.Π.Δ.Δ. ή σε Ο.Τ.Α., κατά την έννοια της επίτευξης κρατικού ή δημόσιου ή αυτοδιοικητικού σκοπού, εποπτείας, διορισμού και ελέγχου της πλειοψηφίας της διοίκησής τους, συμπεριλαμβανομένων των Γ**ενικών και Τοπικών Οργανισμών Εγγείων Βελτιώσεων**, ή επιχο­ρηγούνται τακτικά, σύμφωνα με τις κείμενες διατάξεις, από πόρους των ως άνω φορέων κατά 50% τουλάχιστον του ετήσιου προϋπολογισμού τους, καθώς και των λοιπών δημόσιων επιχειρήσεων, οργανισμών και ανωνύμων εταιρειών, που υπάγονται στο πεδίο εφαρμογής των διατάξεων του Κεφαλαίου Α΄ του ν. 3429/2005 (ΦΕΚ 314 Α΄), όπως έχουν τροπο­ποιηθεί με τις διατάξεις της παρ. 1α του άρθρου 1 του ν. 3899/2010 (ΦΕΚ 212 Α΄), με εξαίρεση τα Ν.Π.Ι.Δ. του ν. 3864/2010 (ΦΕΚ 119 Α΄) και του άρθρου 1 του ν. 3986/2011 (ΦΕΚ 152 Α΄ ), εφαρμόζεται ανώτατο όριο μέσου κατά κεφαλή κόστους αμοιβών προσωπικού σύμφωνα με τα οριζό­μενα στις επόμενες παραγράφους…

3. Για τους εργαζόμενους στους φορείς της υποπαραγράφου 1α με σχέση εργασίας αορίστου ή ορισμένου χρόνου, το ανώτατο όριο των μη­νιαίων τακτικών αποδοχών για κάθε εκπαιδευτική κατηγορία ΥΕ, ΔΕ, ΤΕ και ΠΕ ισούται με το αντίστοιχο ανώτατο όριο που προκύπτει κατ’ εφαρ­μογή των διατάξεων του παρόντος Κεφαλαίου για τους υπαλλήλους με αντίστοιχη σχέση εργασίας (ιδιωτικού δικαίου αορίστου ή ορισμένου χρόνου) στο Δημόσιο.

ii) Με τις διατάξεις της περ. 12, προβλέπεται ότι οι διατάξεις που αφο­ρούν το βαθμολογικό και μισθολογικό καθεστώς των υπαλλήλων του άρ­θρου 4 του Κεφαλαίου Δεύτερου του ν. 4024/2011 έχουν ανάλογη εφαρ­μογή, από 1-1-2013, και στο προσωπικό των νομικών προσώπων ιδιωτι­κού δικαίου (Ν.Π.Ι.Δ.), που ανήκουν στο Κράτος ή σε Ν.Π.Δ.Δ. ή σε Ο.Τ.Α., κατά την έννοια της επίτευξης κρατικού ή δημόσιου ή αυτοδιοι­κητικού σκοπού, εποπτείας, διορισμού και ελέγχου της πλειοψηφίας της Διοίκησής τους, συμπεριλαμβανομένων των **Γενικών και Τοπικών Ορ­γανισμών Εγγείων Βελτιώσεων**, ή επιχορηγούνται τακτικά, σύμφωνα με τις κείμενες διατάξεις, από πόρους των ως άνω φορέων κατά 50% τουλά­χιστον του ετήσιου προϋπολογισμού τους, καθώς και των λοιπών δημό­σιων επιχειρήσεων, οργανισμών και ανωνύμων εταιρειών, που υπάγονται στο πεδίο εφαρμογής των διατάξεων του Κεφαλαίου Α΄ του ν. 3429/2005 (ΦΕΚ 314 Α΄), όπως έχουν τροποποιηθεί με τις διατάξεις της παρ. 1α του άρθρου 1 του ν. 3899/2010 (ΦΕΚ 212 Α΄).

Εγκύκλιος με αριθμ. πρωτ.: οικ. 2/85127/0022/ 22-11-2012, του Υπουργείου Οικονομικών, Δ/νση: 22η Μισθολογίου.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*